Verheug oor water: Eienaars van kwekerye in Port Elizabeth is verheug oor die opheffing van die waterbeperkings. Op die oomblik styg hul omset skerp, maar hulle is dit eens dat dit ’n hele ruk sal neem om die swaar verliese wat hulle gely het, te verhaal.
Restourasie van huis: Die restourasie van Jan van Riebeeckhuis in Culemborg in die provinsie Utrecht in Nederland, die geskiedkundige woning waar “Jan van Riebeeck ’n deel van sy jeug deurgebring het”, is byna voltooi. Die gewels lyk weer soos hulle oorspronklik gelyk het en die herstelwerk aan die binnekant sal nog ’n paar weke in beslag neem, berig Beelden uit Zuid-Afrika – ’n maandblad wat deur die persdiens van die Suid-Afrikaanse Ambassade in Brussel uitgegee word.